Sto wierszy - sto pociech ("Honderd gedigte, honderd vreugdes", 1997)
Wisława Szymborska (* 2 Julie 1923 in Prowent (tans Bnin, 'n stadsdeel van Kórnik), naby Poznań; † 1 Februarie 2012 in Krakau) was 'n bekroonde Poolse digteres, essayis en vertaalster. Sy was een van min vroue en die vierde Poolse literêre kunstenaar ná Henryk Sienkiewicz, Władysław Reymont en Czesław Miłosz aan wie die Nobelprys vir Letterkunde toegeken is.
Die Nobelprys-komitee het opgemerk dat haar digkuns "die historiese en biologiese konteks op 'n presiese en ironiese manier in fragmente van menslike werklikheid na vore laat tree". Met die Nobelprys-toekenning het sy ook steeds meer belangstelling in die buiteland gewek. Haar werke is in talle Europese tale asook Arabies, Hebreeus, Japannees en Sjinees vertaal.
In 1945 het Szymborska Pools en Letterkunde aan die Jagielloniese Universiteit te Krakau begin studeer, maar haar keuse later verander na Sosiologie. Sy het hier vinnig met skrywerskringe in aanraking gekom en kennis gemaak met Czesław Miłosz - 'n skrywer wat groot invloed op haar sou uitoefen. Haar eerste gedig, Szukam słowa ("'n Woord opsoek"), is in Maart 1945 in die dagblad Dziennik Polski gepubliseer. Haar digkuns het daarna nog jare lank in 'n verskeidenheid koerante en tydskrifte verskyn.
Szymborska was in 1948 genoodsaak om haar studies weens finansiële moeilikhede sonder verwerwing van 'n akademiese graad te staak. In dieselfde jaar - sy was intussen sowel as illustrateur asook as sekretaresse vir 'n tweeweeklikse opvoedkundige tydskrif werksaam - het sy met die digter Adam Włodek getrou van wie sy in 1954 geskei is. Die twee het nogtans tot met Włodek se afsterwe in 1986 in 'n noue verbintenis gestaan. Uit die huwelik is geen kinders gebore nie.
Wisława Szymborska is op 1 Februarie 2012 in haar huis in Krakau vreedsaam in haar slaap oorlede. Vriende en familielede was voor haar dood om haar bed vergader. Die digteres was 'n strawwe sigaretroker en het aan longkanker gely, maar ondanks haar swaar siekte voortgegaan om gedigte te skryf.
Literêre styl[wysig | wysig bron]
↑ www.nobelprize.org - Amptelike webtuiste van die Nobelprys: The Nobel Prize in Literature 1996
Wisława Szymborska (kategorie)
Versindaba - 'n Kollektiewe weblog vir die Afrikaanse digkuns
University at Buffalo - Poland on the Web: Wisława Szymborska - Poems
Ontsluit van "https://af.wikipedia.org/w/index.php?title=Wisława_Szymborska&oldid=1410043"	Kategorieë: Poolse digtersPoolse essayisteNobelprys vir Letterkunde wenners	Navigasie-keuseskerm
AragonésالعربيةAzərbaycancaБеларускаяБеларуская (тарашкевіца)‎БългарскиBrezhonegBosanskiCatalàČeštinaCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisFryskGaeilgeGàidhligGalegoעבריתहिन्दीHrvatskiHornjoserbsceMagyarBahasa IndonesiaIlokanoIdoÍslenskaItaliano日本語ქართულიҚазақша한국어KurdîLatinaLëtzebuergeschLietuviųLatviešuМакедонскиമലയാളംКырык марыBahasa Melayuမြန်မာဘာသာPlattdüütschनेपालीNederlandsNorsk nynorskNorsk bokmålOccitanਪੰਜਾਬੀPolskiپنجابیPortuguêsRomânăРусскийSimple EnglishSlovenčinaСрпски / srpskiSvenskaKiswahiliŚlůnskiதமிழ்తెలుగుไทยTürkçeУкраїнськаاردوTiếng ViệtYorùbá中文	Wysig skakels	Die bladsy is laas op 5 Januarie 2016 om 23:44 bygewerk.